Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 7/1998. (III. 25.) MKM rendelethez
Paragraph Index: 316

5. A képzés főbb tanulmányi területei és arányai 5.1. Pedagógia Az integrációs pedagógia története, a nyitott iskolai modellek, differenciáló pedagógia, a differenciálás és az integrálás pedagógiájának komplex elmélete és gyakorlata. E képzési terület a képzési időnek legalább 30%-át teszi ki. 5.2. Pszichológia Fejlődés-, nevelés- és tanuláslélektan elmélete és gyakorlata a tanulási és magatartási zavarok szemszögéből. E képzési terület a képzési időnek legalább 10%-át teszi ki. 5.3. Gyógypedagógia A fogyatékosok különböző típusaival kapcsolatos gyógypedagógiai alapismeretek, a fogyatékosok speciális nevelési szükségleteihez való igazodás pedagógiája a többségi iskola (óvoda) gyakorlatában. E képzési terület a képzési időnek legalább 50%-át teszi ki.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes